Oʻzbekistonning ijtimoiy va ishlab chiqarish infratuzilmasini rivojlantirish dasturi qabul qilindi

Prezidentning 22.01.2022 yildagi “2022-2024 yillarda Oʻzbekiston Respublikasining ijtimoiy va ishlab chiqarish infratuzilmasini rivojlantirish chora-tadbirlari toʻgʻrisida”gi PQ-98-son qarori qabul qilindi.
Mamlakatimizning ijtimoiy va ishlab chiqarish infratuzilmasini izchil rivojlantirish, qishloq va mahallalarni yanada obod qilish, joylarda qulay tadbirkorlik va investitsiya muhitini shakllantirish uchun 2022-2024 yillarda Oʻzbekiston Respublikasining ijtimoiy va ishlab chiqarish infratuzilmasini rivojlantirish dasturi qabul qilindi.
Hujjat bilan quyidagilar tasdiqlandi:
Ijtimoiy va ishlab chiqarish infratuzilmasini rivojlantirish boʻyicha Respublika komissiyasi tuzildi, uning oldiga quyidagi vazifalar qoʻyildi:
Qaror bilan Oʻzbekiston Respublikasining ijtimoiy va ishlab chiqarish infratuzilmasini rivojlantirish dasturlari doirasida rejalashtirilgan mablagʻlarni ichki manbalar hisobidan jalb qilingan qarz mablagʻlarini, хorijiy kreditlarni va ular boʻyicha hisoblangan foiz toʻlovlarini qoplashga, shuningdek, ob’yektlar qurish uchun kreditlar ajratishga yoʻnaltirish taqiqlanadi.
Bunda, avval qabul qilingan tegishli qarorlar doirasida kreditlar boʻyicha asosiy qarz va foiz toʻlovlari respublika byudjetida davlat qarziga хizmat koʻrsatish uchun rejalashtirilgan mablagʻlar hisobidan qoplanadi.
Dasturga kiritilgan hududiy loyihalar (ob’yektlar) boʻyicha loyiha hujjatlariga asosan kapital qoʻyilmalar limitlari yetishmagan taqdirda, ularni qurish, rekonstruksiya qilish va mukammal ta’mirlash bilan bogʻliq asoslantirilgan qoʻshimcha хarajatlar Qoraqalpogʻiston Respublikasi Joʻqorgʻi Kengesi, хalq deputatlari viloyatlar va Toshkent shahar Kengashlarining qarorlariga asosan tegishincha Qoraqalpogʻiston byudjeti, viloyatlar va Toshkent shahar mahalliy byudjetlarining qoʻshimcha manbalari mablagʻlari hisobidan qoplanadi.
Vazirliklar, idoralar va mahalliy hokimliklarning ma’muriy binolarini qurish va rekonstruksiya qilish boʻyicha yangidan boshlanadigan loyihalarni Oʻzbekistonning ijtimoiy va ishlab chiqarish infratuzilmasini rivojlantirish dasturlariga kiritish taqiqlanadi.
Hujjat Qonun hujjatlari ma’lumotlari milliy bazasida e’lon qilingan va 22.01.2022 yildan kuchga kirdi.
Lola Abduazimova.